b'\n_START_ARTICLE_\nAt dere t\xc3\xb8r!\n_START_SECTION_\nHandling\n_START_PARAGRAPH_\nTo gutter, Kalle og Reinert p\xc3\xa5 16 \xc3\xa5r, stjeler en bil og blir sett av politiet. De stikker av med politiet i h\xc3\xa6lene og det blir en dramatisk biljakt. S\xc3\xa5 pr\xc3\xb8ver guttene \xc3\xa5 r\xc3\xb8mme til fots, og den ene politimannen skyter etter dem. En av guttene, Kalle, blir truffet og drept av skuddet. Filmen fokuserer p\xc3\xa5 Reinert, som ikke ble skutt. Livet hans m\xc3\xa5 g\xc3\xa5 videre. Reinert venter p\xc3\xa5 en rettssak i forbindelse med biltyveriet hvor hans kamerat ble skutt og drept. Han har g\xc3\xa5tt ut av ungdomsskolen og er arbeidsledig. Han blir med i en gjeng og begynner med dop. S\xc3\xa5 m\xc3\xb8ter han Siri. Hun har fast arbeid og vet hva hun vil. Dette p\xc3\xa5virker Reinert og Siri med p\xc3\xa5 \xc3\xa5 gj\xc3\xb8re ham mer samfunnsbevisst og hjelper ham \xc3\xa5 endre sine holdninger. Slik kommer han seg ut av den onde sirkelen med gjengen, dop og arbeidsl\xc3\xb8sheten. Seks m\xc3\xa5neder etter hendelsen er rettssaken, og politimannen frifinnes p\xc3\xa5 alle punkter.'